b"\n_START_ARTICLE_\nAmoris laetitia\n_START_PARAGRAPH_\nAng Amoris laetitia (Latin para sa Ang kagalakan sa pagmamahal) ay isang apostolikong pangaral ni Papa Francisco. Ito'y may petsang 19 Marso 2016, ngunit 8 Abril 2016 nang ito'y isapubliko. Kasunod it\xc3\xb3 ng mga Sinodo sa Pamilya na isinagaw\xc3\xa2 noong 2014 at 2015._NEWLINE_Kasab\xc3\xa1y ng paglalab\xc3\xa1s ng mga teksto sa Ingles, Pranses, Aleman, Italyano, at Espanyol, isang pulong-balitaan ang isinagaw\xc3\xa2 ng Vatican Press Office kung saan tinalakay ang naturang dokumento nina Kardinal Christoph Sch\xc3\xb6nborn O.P., Arsobispo ng Vienna; Kardinal Lorenzo Baldisseri, Kalihim\xe2\x80\x93Panlahat ng Sinodo ng mga Obispo; at mag-asawang sin\xc3\xa1 Francesco Miano, lektor ng pilosopiyang moral sa University of Tor Vergata sa Roma at si Giuseppina De Simone na lektor ng pilosopiya sa Theological Faculty of Southern Italy sa Naples."